Rekord lett a borkóstolás
Rekordduplázásra vállalkoztak a mosonmagyaróvári fesztivál szervezõi. A borkóstolás egy rozéval indult, majd négy fehér kortyolása következett.
Az Etyek–Budai borvidék ötféle nedûjét kóstolhatták meg tegnap azok, akik a magyaróvári várban a Szigetköz Ízei, Vármegye Borai Fesztiválon csatlakoztak egy új rekord felállításához, a legnagyobb borkóstolás elnevezésûhöz. Ez sikeres volt, így már beírta magát a hetedszer megszervezett rendezvény és a város a Guinness-rekordok könyvébe, ám duplázni nem sikerült. A leghosszabb koccintás rekordját ugyanis nem tudták megdönteni.
Nagy feladatra vállalkoztak idén a Szigetköz Ízei, Vármegye Borai Fesztivál szervezõi. Amint azt korábban sajtótájékoztató keretében Csalló Gábor fõszervezõ elmondta, minden évben újdonságokkal lepik meg a magyaróvári várba kilátogató közönséget. Idén – a hétvégi színes programok mellett – a dupla rekordkísérlet volt a különlegesség.
Még a tegnap délelõtti órákban Csalló Gábor arról tájékoztatta a Kisalföldet, hogy (azon túl, hogy nem lesz esõ délutánra) több mint négyszázan regisztráltak az elsõ rekordkísérletre, valamint további jelentkezések érkeztek a fesztivál Face-
book-oldalára. Izgatottan vártuk hát a délutáni órákat. A háromnegyed ötre meghirdetett borbemutatót és borkóstolót a fesztiválszervezõk találták ki és ötszáz jelentkezõt vártak rá. Ehhez a Etyek–Budai borvidéki Nyakas Pincészetet nyerték meg partnerként.
Nyúlné dr. Pühra Beáta, a pincészet fõborásza és Nagy Péter értékesítési menedzser szakértõi értékelésében öt nedût kóstolhattak a rekordkísérlethez csatlakozó fesztiválozók. Elsõként egy tavalyi rozét töltöttek a pohárba, amit négy fehérbor követett. Így a tavalyi Budai Irsai Olivér és Budai Sauvignon blanc után, a 2011-es Budai Rieslinget és Menádok Budai Chardonnay-t ízlelhették meg.
Az idõjárás nem volt kegyes, és bizonyára sokak kedvét szegte, ám így is háromszázhuszonheten vettek részt a világ legnagyobb borkóstolóján. Õk automatikusan a leghosszabb koccintás rekordjának megdöntéséhez is csatlakoztak, további hatvankét jelentkezõvel kiegészülve. Ezt a rekordot egyébként 886 résztvevõvel állították fel Japánban, amit ezúttal nem sikerült megdönteni.
A kígyózó sorban ismerõsök és ismeretlenek emelték egymásnak poharukat, a Guinness szigorú szabályainak megfelelõen. A mosonmagyar-
óvári Sidó Péter kezdte a koccintást Gábor Júliával. Varga Zoltán is tizenöt baráttal érkezett a rekordkísérletre. Mint mondta, nagy borbarát, a borvidékek közül Etyek és Villány a kedvence. Ádám Dávid és Trestyén Dávid is koccinthatott egymással, elõbbi azt vallja, hogy mindegy, milyen a bor, csak édes legyen, utóbbi inkább a száraz fehérekre voksolt (amibõl éppen négyfélét kóstolhatott).
Az est folyamán a továbbiakban a Cimbali Band, Gájer Bálint, Éliás Gyula jr. és a Koktél zenekar szórakoztatta a várárok közönségét.
Mosonmagyaróvár mosonmagyaróvári hírek Mosonmagyaróvár és környéke